

**ประกาศสภาเทศบาลตำบลบาลอ**

**เรื่อง เรียกประชุมสภาเทศบาลตำบลบาลอ**

**สมัยสามัญสมัยที่ 2 ประจำปี 2563**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*


ตามที่ สภาเทศบาลตำบลบาลอ ได้มีมติการประชุมสภาเทศบาลตำบลบาลอ สมัยสามัญ สมัยสามัญ สมัยที่ 2 ประจำปี 2563 ระหว่างวันที่ 1 – 30 เมษายน 2563 กำหนดระยะเวลา 30 วันในการประชุมสภาเทศบาลตำบลบาลอ สมัยที่ 1 ครั้งที่ 1 เมื่อวันที่ 28 มกราคม 2563 นั้น

อาศัยอำนาจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.

2547 (แก้ไขเพิ่มเติมถึง (ฉบับที่ 2) พ.ศ.2554) หมวด 2 การประชุม ข้อ 22 จึงขอประกาศเรียกประชุมสภาเทศบาลตำบลบาลอ สมัยประชุมสามัญ สมัยที่ 2 ประจำปี 2563 ในวันที่ 1 – 30 เมษายน 2563 ณ ห้องประชุมเทศบาลตำบลบาลอ อำเภอรามัน จังหวัดยะลา และเพื่อเพิ่มประสิทธิภาพในการบริหารงานของเทศบาลตำบลบาลอ ให้เกิดความโปร่งใส ตรวจสอบได้ เสริมสร้างบทบาทความรู้ความเข้าใจระหว่างผู้บริหารฯ พนักงานและลูกจ้าง ตลอดจนให้ประชาชนเข้ามีส่วนร่วม เพื่อให้สอดคล้องกับพระราช กฤษฎีกาว่าด้วยหลักเกณฑ์ และวีการบริหารกิจการบ้านเมืองที่ดี พ.ศ. 2546 ที่กำหนดให้องค์กรปกครองส่วนท้องถิ่น มีการบริหารราชการเพื่อบรรลุเป้าหมายให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพและเกิดความคุ้มค่าในเชิงภารกิจของรัฐ ไม่มีขั้นตอนในการปฏิบัติงานเกิดความจำเป็น มีการปรับปรุงภารกิจของส่วนราชการให้ทันต่อสถานการณ์ ประชาชนได้รับการอำนวยความสะดวก และได้รับการตอบสนองความต้องการ มีการประเมินผลการปฏิบัติราชการอย่างสม่ำเสมอ จึงขอเชิญผู้ที่สนใจเข้าร่วมรับฟังการประชุมดังกล่าวโดยพร้อมเพียงกัน

จึงประกาศให้ทราบโดยทั่วกัน

ประกาศ ณ วันที่ 19 เดือน กุมภาพันธ์ พ.ศ. 2563



ลงชื่อ

(นายอับดุลซูกูร ซายากะ)

ประธานสภาเทศบาลตำบลบาลอ